laion/Wikipedia-Exotic huggingface dataset:
אפי טיומקין

אפי טיומקין (נולד ב-20 בפברואר 2000) הוא כדורסלן ישראלי, המשחק בעמדת הרכז בקבוצת מכבי רעננה בליגה הלאומית. טיומקין נולד וגדל בכפר סבא, שם שיחק מגיל 7 בקבוצת הכדורסל המקומית. טיומקין החל את פעילותו במחלקת הנוער של מועדון הפועל כפר סבא כבר בגיל 7. את הופעת הבכורה בקבוצת הבוגרים ערך בעונת 2016/17. בתיכון למד במגמת הכדורסל של תיכון כצנלסון, שם העמיד ממוצעים של 14.5 נק׳, 5.0 ריב׳ ו-2.5 אס׳ למשחק. טיומקין החל את דרכו בקריירת הבוגרים בעונת 19/20, כאשר חתם במועדון מכבי אשדוד, איתה רשם הופעות בודדות בליגת העל. בעונת 20/21, חתם טיומקין במועדון הכדורסל מכבי הוד השרון בליגה הלאומית, שם העמיד ממוצעים של 7.0 נק', 2.6 ריב' ו-2.0 אס' למשחק. בעונת 2021/2022, חתם טיומקין לשנה בהפועל רמת גן גבעתיים, שם העמיד ממוצעים של 9.9 נק׳, 3.1 ריב׳, 2.2 אס׳ ו-1.2 חטיפות למשחק. במחזור ה-9 של העונה, זכה בתואר חמישיית המחזור של איגוד הכדורסל כאשר הוביל את הפועל ר״ג/גבעתיים לניצחון מרשים על הפועל עפולה, עם 23 נק׳, 4 אס׳, 5 ריב׳, 4 חטיפות וסיום המשחק עם מדד 27. בעונת 2022/2023, עבר טיומקין להפועל חבל מודיעין, אשר במהלכה נפצע בקרסול וסיים אותה בממוצעים של 4.5 נק׳ ואסיסט אחד למשחק. עונת 2023/2024, בה שיחק טיומקין בהפועל כפר קאסם, הייתה העונה הטובה ביותר בקריירה שלו עד כה. אותה סיים עם ממוצעים של 17.1 נק׳, 3.9 ריב׳, 3.2 אס׳ ו-1.6 חטיפות, באחוזים של 58.8% לשתיים ו-38.2% לשלוש וזכה בתואר החמישייה השנייה של העונה. טיומקין היה שותף פעמיים ביציאה למוקדמות אליפות אירופה של נבחרת ישראל בכדורסל 3X3, כאשר בקיץ 2017 נבחרת הנוער בה היה שותף טיומקין, העפילה לאליפות אירופה. בדצמבר 2018 יצא יחד עם נבחרת ישראל U19 לטורניר חג המולד בבלגיה (xmastournamet), שם הגיע ביחד עם הנבחרת עד לשלב חצי הגמר. פרופיל השחקן באתר איגוד הכדורסל בישראל. פרופיל השחקן במנהלת ליגת העל בכדורסל. לאומית: ניצחון היסטורי לבני כפר קאסם בליגה לאומית Winner, אתר ישראל ספורט, 5 בדצמבר 2023. לאומית: ראיון עם אפי טיומקין במגזין הלאומי, עמוד הליגה הלאומית בכדורסל בפייסבוק, 1 במרץ 2023. לאומית: חמישיית המחזור, עונת 21/22, מחזור 9. לאומית: חמישיית המחזור השני, עונת 23/24, מתוך עמוד האינסטגרם של הליגה.
אינדיגו (סרט)

אינדיגו (ברוסית: Инди́го) הוא מותחן מדע בדיוני רוסי בבימויו של רומן פריגונוב. הקרנת הבכורה התקיימה ב-26 במרץ 2008. תקציב הסרט עמד על 2.6 מיליון דולר והוא הכניס 4.6 מיליון דולר, למרות ביקורות שליליות לרוב. חבורה של בני נוער רגילים לכאורה מסתתרת מעיניים סקרניות על גג בניין רב קומות במוסקבה. חיפוש בדידות והיצמדות זה לזה גורם להם לבחור. הם אינדיגו, אנשי העתיד. הם חשים בסכנה, מבינים את שפת החיות, קוראים מחשבות וזוכרים את חייהם הקודמים. ייחודם מפחיד חלק מהאנשים ומשמח אחרים. הם רודפים הורים, מורים, רופאים, את העיתונות והמשטרה המושחתת. מנהיג חבורת האינדיגו, אנדריי קלאייב, משמיע אזעקה כאשר חבריו מתחילים להיעלם בזה אחר זה. אנדריי מפענח את סבך האירועים המסתוריים והאיומים ומגיע למסקנה שכל בני הנוער שנעלמו בעיר לאחרונה הם אינדיגו. לכוחות לא ידועים יש תוכניות משלהם לעתיד העולם הזה ומי שפתח את המצוד אחר אנשי העתיד יודע לאתר אותם. כדי להינצל, אנדריי, חברתו טניה וחבריהם יצטרכו להשתמש בכל היכולות שלהם נגד רודפיהם. איוואן יאנקובסקי - אנדריי קלאייב מריוס שטנדל - דניס מריה שוקשינה - אירינה ארטיום טקאצ'נקו - פאבל מיכאיל יפרמוב - פיוטר קלאייב גושה קוצנקו - ואדים ילנה דרובישבה - ורה אנסטסטיה ריצ'י - טניה רומן שמקוב - ז'קה פאבל סליבה - ליוקה פאבל יאסנוק - זכאר פיוטר סקבורצוב - טיכון איוואן מודרוב - וובצ'יק ניקיטה פרסניאקוב - חברו של זכאר אירינה גורבצ'ובה "אינדיגו", במסד הנתונים הקולנועיים IMDb (באנגלית) "אינדיגו", באתר AllMovie (באנגלית) "אינדיגו", במסד הנתונים הקולנועיים KinoPoisk (ברוסית) "אינדיגו" באתר "אנציקלופדיה של הקולנוע הרוסי"
חוק הס

חוק הס (באנגלית: Hess's law) הוא חוק אשר חוזה את השינוי באנתלפיה בתגובה כימית. לפי החוק, מכיוון שאנתלפיה היא פונקציית מצב (גודל המתאר מצב של מערכת תרמודינמית בשיווי משקל), השינוי באנתלפיה של תגובה אינו תלוי בתגובות ביניים, אלא רק במצב ההתחלתי והסופי של התגובה. הואיל ולפי החוק שינויי אנתלפיה (   Δ H {\displaystyle \ \Delta H} ) מתחברים, אפשר לחשב את שינוי האנתלפיה בתגובה יחידה מההפרש בין אנתלפיית ההתהוות (   Δ H f 0 {\displaystyle \ \Delta H_{f_{0}}} ) של התוצרים לאנתלפיית ההתהוות של המגיבים, ובעזרת החוק לחשב את שינויי האנתלפיה בתגובות כימיות מורכבות יותר.   Δ H o = Σ Δ H f products 0 − Σ Δ H f reactants 0 {\displaystyle \ \Delta H^{o}=\Sigma \Delta H_{f_{\mbox{products}}}^{0}-\Sigma \Delta H_{f_{\mbox{reactants}}}^{0}} (   Δ H {\displaystyle \ \Delta H} חיובי מייצג תגובה אנדותרמית). במקרה של ריבוי תגובות הסימנים משתנים אך העיקרון נשאר זהה:   Δ H = Σ Δ H products − Σ Δ H reactants {\displaystyle \ \Delta H=\Sigma \Delta H_{\mbox{products}}-\Sigma \Delta H_{\mbox{reactants}}} החוק מאפשר לחשב את השינוי באנתלפיה בתגובות ששינוי האנתלפיה בהן אינו ידוע באופן ישיר, על ידי שימוש בפעולות חשבוניות על משוואות כימיות. כל משוואה כימית יכולה להיות מוכפלת (או מחולקת) במספר שלם. כאשר משוואה מוכפלת בקבוע, ה-   Δ H {\displaystyle \ \Delta H} שלה מוכפל באותו הקבוע. אם כיוון המשוואה מתהפך, ה-   Δ H {\displaystyle \ \Delta H} של המשוואה מתהפך גם הוא (ל-   − Δ H {\displaystyle \ -\Delta H} ). חיבור של משוואות כימיות יכול להוביל למשוואת רשת. אם סוכמים את כל השינויים באנתלפיה בכל משוואה, התוצאה תהיה השינוי באנתלפיה של משוואת הרשת. אם השינוי באנתלפיה שלילי (   Δ H n e t < 0 {\displaystyle \ \Delta H_{net}<0} ), יש סיכוי טוב יותר שהתגובה תהיה תגובה אקסותרמית ספונטנית. עם זאת, מאחר שגם לאנטרופיה תפקיד חשוב בקביעת ספונטניות, חלק מהתגובות האנדותרמיות ספונטניות אף הן. נתון: B2O3(s) + 3H2O(g) → 3O2(g) + B2H6(g) ΔH = +2035 kJ 2H2O(l) → 2H2O(g) ΔH = +88 kJ H2(g) + (1/2)O2(g) → H2O(l) ΔH = -286 kJ 2B(s) + 3H2(g) → B2H6(g) ΔH = +36 kJ לחשב ΔH ל: (2B(s) + (3/2)O2(g) → B2O3(s אחרי הכפלה של המשוואות והפיכת חלקם (ואת האנתלפיה שלהם) התוצאות הם: B2H6(g) + 3O2(g) → B2O3(s) + 3H2O(g) ΔH = -2035 kJ 3H2O(g) → 3H2O(l) ΔH = -132 kJ 3H2O(l) → 3H2(g) + (3/2)O2(g) ΔH = +858 kJ 2B(s) + 3H2(g) → B2H6(g) ΔH = +36 kJ סכימה של משוואות אלה וביטול ביטויים שווים בשני צידי המשוואה מקבלים: 2B(s) + (3/2)O2(g) → B2O3(s) ΔH = -1273 kJ את העיקרון של חוק הס אפשר להרחיב כך שיכלול גם את השינויים באנטרופיה ובאנרגיה חופשית. השימוש הזה יעיל במיוחד לחישובים אלה מכיוון שאי אפשר למדוד אותם ישירות, ולכן חובה לחשבם בדרכים מצומצמות בלבד. זה נכון בעיקר לאנרגיה חופשית, מפני שזו אחת משלוש הדרכים היסודיות לחשב אותה. בשביל אנטרופיה: ΔSo = Σ(ΔSoproducts) - Σ(ΔSoreactants)‎ ΔS = Σ(ΔSproducts) - Σ(ΔSreactants).‎ בשביל אנרגיה חופשית: ΔGo = Σ(ΔGoproducts) - Σ(ΔGoreactants)‎ ΔG = Σ(ΔGproducts) - Σ(ΔGreactants).‎ מדיה וקבצים בנושא חוק הס בוויקישיתוף חוק הס, באתר אנציקלופדיה בריטניקה (באנגלית)
רכס וינדי

רכס וינדי (באנגלית: Windy Range) הוא תת רכס של רכסי ביג בנד, של הרי סילקרק שבהרי קולומביה, שבדרום מזרח פרובינציית קולומביה הבריטית, שבקנדה. הרכס ממוקם מצפון לרכס אדאמנט. שיא גובהו של הרכס (בהר נפטון) 3,201 מטרים מעל פני הים. שטחו של הרכס - 208 קילומטרים רבועים. רכס וינדי באתר השמות הרשמי של ממשלת קולומביה הבריטית רכס וינדי באתר "אנציקלופדיית ההרים הקנדית" מפת רכס וינדי תצלום לוויין של רכס וינדי רכס וינדי באתר mindat תחזית מזג אוויר עדכנית ארוכת טווח עבור רכס וינדי אתר השמות הרשמי של ממשלת קולומביה הבריטית מידע גאוגרפי והיסטורי לפי מקור אחר גובהו של הנפטון, ושיא גובהו של הרכס 2,965 מטרים מעל פני הים. מידע גאוגרפי על הר נפטון ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רכס וינדי".
כל כך מוכר

כל כך מוכר הוא סינגל שהוקלט על ידי הזמרת הישראלית מרגלית צנעני. את השיר הוציאה לאור חברת התקליטים האחים ראובני במאי 1989. הוא נכלל כרצועה וכסינגל הראשון מאלבום האולפן הרביעי של הזמרת מנטה. השיר נכתב והולחן על ידי רוני ערן ויאיר קלינגר והופק על ידי ירוסלב יעקובוביץ'. השיר הופץ כסינגל רשמי מתוך מנטה, על מנת לעזור בקידום המסחרי שלו. ב-23 במאי 1989 נכנס השיר למצעד הסינגלים של תחנת הרדיו רשת ג' והגיע למקום ה-20. ב-13 ביוני אותה השנה עלה למקום ה-23 – הדירוג הגבוה ביותר אליו הגיע. ב-25 ביולי יצא השיר מהמצעד לאחר תשעה שבועות רצופים. בנוסף, השיר הגיע למקום השני במצעד הסינגלים היומי של מדיה פורסט. "כל כך מוכר" לא הועלה באופן רשמי לערוץ היוטיוב של צנעני, אך בשנת 2014 הועלה אודיו לא רשמי שלו ליוטיוב. מרגלית צנעני - כל כך מוכר, יוטיוב, 2 בספטמבר 2014 Discogs, Margalit Tzanani = מרגלית צנעני* – מנטה המצעד השבועי של רשת ג' מתאריך 23 במאי 1989, פזמונט
מוזיאון ניקולה טסלה

מוזיאון ניקולה טסלה (בסרבית: Музеј Николе Тесле, בליטון: Muzej Nikole Tesle) הוא מוזיאון מדע הממוקם במרכז בלגרד, בירת סרביה. הוא מוקדש לכבוד ולהצגה של חייו ופועלו של ניקולה טסלה, וזהו גם מקום קבורתו. המוזיאון מכיל למעלה מ-160,000 מסמכים מקוריים, 2,000 ספרים וכתבי עת, 1,200 תערוכות טכניות היסטוריות, 1,500 תצלומים של חפצים מקוריים ומכשירים, ויותר מ-1,000 תוכניות ושרטוטים. ארכיון ניקולה טסלה צורף לתוכנית זיכרון עולם של אונסק"ו בשנת 2003 בשל תפקידו המשמעותי של טסלה בהיסטוריה של חשמול העולם ובהתקדמות הטכנולוגית בתחום זה. מוזיאון ניקולה טסלה שוכן בוילת מגורים שנבנתה בשנת 1927 על פי העיצובים של האדריכל הסרבי דראגישה בראשובאן (Dragiša Brašovan). הבניין שימש למטרות שונות עד 5 בדצמבר 1952, אז נוסד המוזיאון, בהתאם להחלטת ממשלת הרפובליקה הפדרלית של יוגוסלביה. פריטים מסוימים למוזיאון נשלחו ב-7 בספטמבר 1951 מניו יורק לבלגרד, שהייתה אז בתחומי יוגוסלביה, בעקבות מאמציהם של סאווה קוסנוביץ' (Sava Kosanović), אחיינו וקרוב משפחתו הקרוב ביותר של טסלה, ועורך דינו, פיליפ ויטנברג. תערוכת הקבע נפתחה לקהל לראשונה ב-1955. מעת לעת חלו בה כמה שינויים, אבל במשך שנים רבות הרעיון הבסיסי נשאר זהה. חלקה הראשון הוא בעיקר תערוכת זיכרון, בעוד חלקה השני הוא אינטראקטיבי, עם מודלים תלת-ממדיים של המצאותיו של טסלה. מעת לעת, המוזיאון מארגן תערוכות נושאיות של מסמכים, תצלומים וחומר נוסף על מנת להציג תקופות שונות מחיי ההמצאה של טסלה. טסלה, תמונה שצילם נפוליאון סרוני ב־1890 לערך רשומות הטבלתו לנצרות של טסלה, בערך מ-24 ביולי 1856. עותק של מנוע א-סינכרוני (אנ') משנת 1887, המנוע המקורי נשמר באימפריאל קולג' חתך רוחב של מנוע א־סינכרוני הבנוי לפי עקרונותיו של טסלה מנוע א-סינכורני הפותר (אנ') את שאלת שאלת ביצת קולומבוס באמצעות סיבוב הביצה על חודה. זהו עותק של המנוע המקורי שהוצג בתערוכה העולמית של שיקגו (בשנת 1893). מַעֲרֶכֶת רַב-מוֹפָעִית (אנ') המדגימה הפקה, הולכה וניצול של אנרגיה חשמלית. דגם של סירה המופעלת בשלט רחוק יחידת השליטה מרחוק של דגם הסירה סליל טסלה כד אפרו של טסלה פרוטומה של טסלה חפציו האישיים חליפתו של טסלה תיירים משתתפים בהדגמה באחד מהמוצגים האינטראקטיביים דגם סירה נוסף ניקולה טסלה מגדל וורדנקליף אתר האינטרנט הרשמי של מוזיאון ניקולה טסלה מוזיאון ניקולה טסלה, סרטון בערוץ "Showcase", באתר יוטיוב (אורך: 3:27) "Nikola Tesla's Archive". UNESCO Memory of the World Programme. 2008-05-16. אורכב מ-המקור ב-2009-03-12. נבדק ב-2009-12-10. KGB agent, codename "KOLO", see American Espionage and Project Venona Science Museum Group Collection, collection.sciencemuseum.org.uk (באנגלית) (ארכיון)
טורונטו רבתי

אזור טורונטו רבתי (באנגלית: Greater Toronto Area, או בקיצור GTA) הוא המטרופולין המאוכלס ביותר בקנדה. המטרופולין כולל בין היתר את העיר טורונטו. בסך הכל אזור זה כולל 25 רשויות עירוניות, פרבריות וכפריות. אזור טורונטו רבתי משתרע בסך הכל על פני 7,124 קמ"ר וצפיפות האוכלוסין באזור זה, נכון לשנת 2016, הייתה 850 תושבים לקמ"ר. לפי מפקד האוכלוסין של 2016 אזור טורונטו רבתי כלל באותה העת 6,417,516 תושבים. OECD "OECD Territorial Reviews OECD Territorial Reviews: Toronto, Canada 2009" OECD Publishing, ISBN 92-64-07940-8 p37 "Population and Dwelling Count Highlight Tables, 2016 Census". Statistics Canada. ארכיון מ-11 בפברואר 2017. נבדק ב-8 בפברואר 2017. {{cite web}}: (עזרה) ערך זה הוא קצרמר בנושא קנדה. אתם מוזמנים לתרום לוויקיפדיה ולהרחיב אותו.
Catching Up With Depeche Mode

Catching Up With Depeche Mode (בעברית: משלימים פערים עם דפש מוד) הוא אלבום אוסף מאת להקת המוזיקה האלקטרונית הבריטית דפש מוד. האלבום יצא ב-1985 בארצות הברית בלבד. האלבום הוא הגרסה האמריקאית ל-The Singles 81-85, שלא יצא בארצות הברית. האלבום מכיל את כל הסינגלים של הלהקה עד אז, למעט אלו שנכללו באלבום האוסף People Are People (שיצא ב-1984, גם הוא בלעדית לארצות הברית). עם זאת, Love, In Itself מופיע בשני האלבומים. האלבום אף מכיל גם את שני הביסיידים האחרונים של הלהקה, Flexible ו-Fly On The Windscreen שנכללו בסינגלים של Shake The Disease ו-It's Called A Heart (בהתאמה). האלבום הגיע למקום 113 במצעד האלבומים האמריקאי. כל השירים נכתבו על ידי מרטין גור, למעט שירים 1–3 שנכתבו על ידי וינס קלארק. כל השירים מבוצעים על ידי דייב גהאן, למעט Somebody, שמבוצע על ידי מרטין גור. מידע על האלבום Catching Up With Depeche Mode באתר MusicBrainz מידע על האלבום Catching Up With Depeche Mode באתר AllMusic האלבום Catching Up With Depeche Mode באתר Discogs האלבום Catching Up With Depeche Mode באתר ספוטיפיי
מטרופולין דאלאס-פורט וורת'-ארלינגטון

מטרופולין דאלאס-פורט וורת'-ארלינגטון (באנגלית: The Dallas–Fort Worth metroplex) הוא אזור מטרופוליני במדינת טקסס שבארצות הברית אשר משתרע על פני 11 מחוזות שונים. המטרופולין מהווה את המרכז הכלכלי והתרבותי של החלק הצפוני של מדינת טקסס. תושבי האזור הזה מכנים לעיתים את האזור בשם DFW על שם שדה התעופה הבינלאומי של האזור או המטרופלקס. המטרופולין מכיל את הריכוז הגבוה ביותר של מכללות ואוניברסיטאות במדינת טקסס. על פי מפקד האוכלוסין של 2020 אוכלוסיית המטרופולין מנתה באותה העת 7,637,387 תושבים, מה שהופך אותו למטרופולין המאוכלס ביותר במדינת טקסס ובדרום ארצות הברית, ולמטרופולין הרביעי בגודלו בארצות הברית כולה. המטרופולין משתרע בסך הכל על פני 24,000 קמ"ר. בשנת 2016 היה לאזור זה את קצב גידול האוכלוסין הגבוה ביותר בכל ארצות הברית. Bureau, U.S. Census. "U.S. Census website". United States Census Bureau (באנגלית). נבדק ב-2020-05-14. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
מטרופולין ריברסייד-סן ברנרדינו-אונטריו

מטרופולין ריברסייד-סן ברנרדינו-אונטריו (באנגלית: Riverside–San Bernardino–Ontario metropolitan area), אשר ידוע גם בשם Inland Empire, הוא מטרופולין הנמצא בחלק הדרומי של מדינת קליפורניה שבארצות הברית. המטרופולין הוא חלק מאזור לוס אנג'לס רבתי. על פי מפקד האוכלוסין של 2020 אוכלוסיית המטרופולין מנתה באותה העת כ-4.6 מיליון תושבים. המטרופולין משתרע בסך הכל על פני 70,000 קמ"ר. רוב אוכלוסיית המטרופולין ממוקמת בחלק הדרום-מערבי של מחוז סן ברנרדינו ובחלק הצפון-מערבי של מחוז ריברסייד. "Annual Estimates of the Population of Combined Statistical Areas: April 1, 2000 to July 1, 2010". 2006 Population Estimates. U.S. Census Bureau, Population Division. 7 באפריל 2010. אורכב מ-המקור (CSV) ב-14 בספטמבר 2007. נבדק ב-2 בדצמבר 2007. {{cite news}}: (עזרה) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
Snowfall: The Tony Bennett Christmas Album

Snowfall: The Tony Bennett Christmas Album (בעברית: "שלג יורד: אלבום חג המולד של טוני בנט") הוא האלבום ה-26 ואלבום חג המולד הראשון של הזמר האמריקאי טוני בנט. את האלבום הוציאה חברת התקליטים קולומביה רקורדס לאור ב-6 באוקטובר 1968. הוא הופק בידי רוברט פרנון. האלבום Snowfall: The Tony Bennett Christmas Album היה שיתוף הפעולה הראשון בין בנט ופרנון, על-אף שהיו ידידים טובים עוד בשנות ה-50. פרנון, שבדרך כלל עושה את עבודות ההפקה שלו בלונדון שבממלכה המאוחדת, הגיע לניו יורק לאחת משתי הפגישות בהן הצמד הפיק את האלבום. שש רצועות הוקלטו באולפנים של חברת התקליטים קולומביה רקורדס בניו יורק, והארבע הנותרים בלונדון. האלבום פורסם מחדש בשנת 1994 בפורמט תקליטור, הכולל עטיפה ורצועת בונוס חדשה בשם "I'll Be Home for Christmas". רצועה זו הוקלטה במהלך הופעה חיה של בנט ב-The Jon Stewart Show. בשנת 2007 יצא Snowfall: The Tony Bennett Christmas Album במהדורה חדשה פעם נוספת, הכוללת עטיפה חדשה ו-DVD ובו קטעים מסדרת הטלוויזיה "Tony Bennett: A Family Christmas". מידע על האלבום Snowfall: The Tony Bennett Christmas Album באתר MusicBrainz מידע על האלבום Snowfall: The Tony Bennett Christmas Album באתר AllMusic האלבום Snowfall: The Tony Bennett Christmas Album באתר ספוטיפיי Tony Bennett.com Bennett, The Good Life, p. 198.
I've Gotta Be Me

I've Gotta Be Me (בעברית: "אני חייב להיות אני") הוא האלבום ה-27 של הזמר האמריקאי טוני בנט. את האלבום הוציאה חברת התקליטים קולומביה רקורדס לאור באוגוסט 1969, לאחר שהוקלט בחודשים ינואר–מרץ אותה השנה. מידע על האלבום I've Gotta Be Me באתר MusicBrainz Billboard Aug 23, 1969 At Discogs Tony Bennett - The Billboard 200
לוס אנג'לס רבתי

לוס אנג'לס רבתי (באנגלית: Greater Los Angeles) היא מטרופולין הנמצאת בחלק הדרומי של מדינת קליפורניה שבארצות הברית. זוהי המטרופולין השנייה בגודלה בארצות הברית (אחרי המטרופולין של ניו יורק) והיא מורכבת מחמישה מחוזות. על פי מפקד האוכלוסין של 2019 אוכלוסיית המטרופולין מנתה באותה העת 18,710,563 תושבים. המטרופולין משתרעת בסך הכל על פני 87,940 קמ"ר, כך שהיא המטרופולין הגדולה ביותר בשטחה בארצות הברית. באזור יש שלוש מטרופולינים: מטרופולין ריברסייד-סן ברנרדינו-אונטריו, מטרופולין ונטורה אוקסנרד (מחוז ונטורה (אנ')) והמטרופולין של לוס אנג'לס הכולל את מחוז לוס אנג'לס ומחוז אורנג' בלבד. 2019 population estimates for CSAs, US Census Bureau List of Southland's worst schools released | abc7.com(אורכב 13.04.2010 בארכיון Wayback Machine). Abclocal.go.com (March 8, 2010). Retrieved on July 29, 2013. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
מטרופולין מיניאפוליס–סנט פול

מטרופולין מיניאפוליס–סנט פול (באנגלית: Minneapolis–Saint Paul), הידוע גם בכינוי הערים התאומות (באנגלית: Twin Cities), הוא האזור העירוני המאוכלס ביותר במדינת מינסוטה אשר ממוקם במפגש הנהרות מיסיסיפי, מינסוטה וסנט קרואה אשר במדינת מינסוטה שבארצות הברית. האזור כולל 11 מחוזות במינסוטה ו-2 מחוזות בוויסקונסין. על פי מפקד האוכלוסין של 2020 אוכלוסיית המטרופולין מנתה באותה העת 3,690,261 תושבים. המטרופולין משתרע בסך הכל על פני 16,483 קמ"ר. "Census Urban Area List". United States Census Bureau. נבדק ב-26 במאי 2021. {{cite web}}: (עזרה) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
Log4j

Log4j היא ספריית קוד פתוח מבוססת Java, חלק ממיזמי קרן התוכנה אפאצ'י, המשמשת לניהול קובצי לוג. גרסה ראשונה של הספרייה פותחה על ידי Ceki Gülcü. בהמשך פותחה גרסה Log4j 2, שאינה תואמת לאחור לגרסה 1. באוגוסט 2015 ניתנה המלצה למשתמשי גרסה 1 לחדול להשתמש בה ולעבור לגרסה 2. Gülcü יצר מאז את SLF4J, Reload4j ו-Logback כמו חלופות ל-Log4j. ערך מורחב – Log4Shell ב-9 בדצמבר 2021 פורסם דבר קיומה של פרצת אבטחה חמורה בספרייה, המאפשרת לתוקף מרוחק להריץ קוד על שרת המריץ תוכנה הכוללת ספרייה זו, ללא צורך בהזדהות. הפרצה קיבלה את השם Log4Shell, וזיהויה הוא CVE-2021-44228. תחילה הוזהרו מהפרצה משתמשי המשחק מיינקראפט, שהתבקשו לעדכן את תוכנת המשחק, ובהמשך התברר שתוכנות רבות, בהן אלה של סיסקו, VMWare ונטאפ, חשופות לפרצה זו, המסכנת מיליוני משתמשים בעולם. לסגירת הפרצה פורסמה גרסה 2.15.0 ואחריה גרסה 2.17.0, וכן פורסם מעקף למי שמתקשה במעבר לגרסה המתוקנת. מדיה וקבצים בנושא Log4j בוויקישיתוף אתר האינטרנט הרשמי של Apache Log4j 2 אליה להב, ‏הסבר למתקדמים: מה לעזאזל זו חולשת Log4j שכל האינטרנט מדבר עליה, באתר Geektime‏, 12 בדצמבר 2021 "Apache Logging Services Project Announces Log4j 1 End-Of-Life; Recommends Upgrade to Log4j 2". blogs.apache.org. 2015-08-05. CVSS מקסימלי – 10.0 יובל מן, חולשת אבטחה חמורה מאיימת על מיליוני אפליקציות ושירותים, באתר ynet, 11 בדצמבר 2021 רן בר-זיק, המקרה של log4j2 ומה שהוא יכול ללמד אותנו | אינטרנט ישראל, באתר internet-israel.com, ‏2021-12-12 אושרי אלקסלסי, ‏”אחת מהפרצות החמורות בשנים האחרונות”: פרצה חמורה התגלתה במיינקראפט, אבל זו רק ההתחלה, באתר Geektime‏, 11 בדצמבר 2021 התרעה דחופה: פגיעות חמורה בספריה בשם Log4j מנוצלת בפועל לתקיפות בעולם, באתר מערך הסייבר הלאומי, 11 בדצמבר 2021
בטון פולימרי

בטון פולימרי הוא בטון המכיל פולימר כחומר מקשר (אנ'). במקרים מסוימים נעשה שימוש בפולימר בנוסף לצמנט פורטלנד ליצירת בטון פולימר צמנט (PCC) או בטון פולימרי מותאם (PMC). פולימרים בבטון נמצאים בפיקוח מכון הבטון האמריקאי (אנ') מאז 1971. בבטון פולימרי, נעשה שימוש בפולימרים תרמופלסטים (אנ') לעיתים קרובות, אך בדרך כלל משתמשים בשרף תרמוסטי (אנ') כמרכיב הפולימרי העיקרי בשל יציבותם התרמית הגבוהה ועמידותם בפני מגוון רחב של כימיקלים. בטון פולימרי מורכב גם מאגרגטים (אנ') הכוללים סיליקה, קוורץ, גרניט, אבן גיר וחומרים אחרים. האגרגט צריך להיות באיכות טובה, נקי מאבק ופסולת אחרת ויבש. אי עמידה בקריטריונים אלה עלול להפחית את חוזק הקשר בין הקושר הפולימרי למקשר. ניתן להשתמש בבטון פולימרי לבנייה חדשה או לתיקון בטון ישן. תכונות האדהזיה של בטון פולימרי מאפשרות תיקון הן של בטון פולימרי והן של בטון על בסיס צמנט קונבנציונלי. עמידות לקורוזיה והחדירות הנמוכה של בטון פולימרי מאפשרות להשתמש בו בבריכות שחייה, מבני ביוב, תעלות ניקוז, תאים אלקטרוליטיים, לשחזור מתכות בסיסיות ומבנים אחרים המכילים נוזלים או כימיקלים קורוזיביים. הוא מתאים במיוחד לבנייה ושיקום של בורות ביוב בשל יכולתם לעמוד בגזי ביוב רעילים וחיידקים הנפוצים במערכות ביוב. בניגוד למבני בטון מסורתיים, בטון פולימרי אינו דורש ציפוי או ריתוך של תפרים מוגנים מ-PVC. היישום של בטון פולימרי היה מועט בעשרות השנים הראשונות לקיומו בשל העלויות הגבוהות והקושי הקשורים לטכניקות הייצור שלו. עם זאת, ההתקדמות האחרונה הובילה להוזלות משמעותיות בעלויות, והשימוש בבטון פולימרי הולך והופך נפוץ יותר בהדרגה. התכונות המדויקות של הבטון הפולימרי תלויות בתערובת, בסוג הפולימר, בסוג האגרגטים ועוד. תכונות משותפות לכלל תערובות הבטון הפולימרי: המקשר יקר יותר ממלט. חוזק מתיחה גדול משמעותית מבטון פורטלנד לא מזוין (מאחר שפלסטיק פולימרי 'דביק' יותר ממלט ובעל חוזק מתיחה גבוה יותר). חוזק לחיצה דומה או גדול יותר מבטון פורטלנד. אשפרה מהירה יותר. הידבקות טובה לרוב המשטחים, כולל לחיזוקים. עמידות טובה לטווח ארוך ביחס למחזורי הקפאה והפשרה. חדירות נמוכה למים ותמיסות אגרסיביות. עמידות כימית משופרת. עמידות טובה בפני קורוזיה. משקל סגולי נמוך. ניתן לרטט על-ידי ויברטור, ביתר קלות כדי למלא חללים בטפסות. מאפשר שימוש בחומרים רגילים לשחרור טפסות (ביישומים מסוימים). Polymer Concrete Manholes & Precast Concrete | Armorock, Armorock Polymer Concrete (באנגלית אמריקאית) Concrete admixtures handbook : properties, science, and technology. V. S. Ramachandran (2nd ed.). Park Ridge, N.J., U.S.A.: Noyes Publications. 1995. ISBN 1-59124-038-7. OCLC 49708378.{{cite book}}: תחזוקה - ציטוט: others (link)
סמואל לי

סמואל לי (באנגלית: Samuel Lee;‏ 14 במאי 1783 – 16 בדצמבר 1852) היה מזרחן אנגלי, פרופסור באוניברסיטת קיימברידג'. סמואל לי נולד בכפר בסביבות שרוסברי למשפחה ענייה. לאחר שרכש השכלה בסיסית, התחיל לעבוד בנגרות. במקביל הוא למד מספר שפות[דרושה הבהרה], לימד בבית ספר ומסר שיעורים פרטיים בפרסית והינדו. ארגון צדקה נוצרי נתן לו מלגת לימודים באוניברסיטת קיימברידג' בה התחיל ללמוד בשנת 1813. בשנת 1819 לאחר סיום לימודי תואר שני הוא מונה לפרופסור בערבית ובשנת 1827 סיים עבודת הדוקטורט. בשנת 1823 סמואל לי פרסם גרסה של פשיטתא שעברה מספר מהדורות. בשנת 1829 פרסם תרגום של ספר מסעות של אבן בטוטה. בשנת 1831 הוא מונה לפרופסור לעברית באוניברסיטת קיימברידג' וכיהן בתפקיד זה עד לשנת 1848. בתקופה זו הוא פרסם בין היתר ספר דקדוק עברי ותרגום של ספר איוב. בשנת 1848 הזמין לאוניברסיטה את אחמד פארס א-שדיאק לתרגום חדש של הביבליה לערבית. תרגום זה פורסם רק אחרי מותו של לי ונחשב בין התרגומים הטובים עד היום.[דרוש מקור][מפני ש...] מדיה וקבצים בנושא סמואל לי בוויקישיתוף ביוגרפיה תרגום ספר של אבן בטוטה
מרדארה

מרדארה (בסרבית: Мердаре) הוא כפר הממוקם במחוז טופליצה, בסרביה. על פי מפקד האוכלוסין של 2011, הכפר מונה 151 נפשות. מעבר הגבול בין מרכז סרביה לקוסובו נמצא במרדארה. ישוב זה מיושב ברובו בסרבים (לפי המפקד משנת 2002), ובשלושת המפקדים האחרונים הבחינו בירידה במספר התושבים. מדיה וקבצים בנושא מרדארה בוויקישיתוף "COMPARATIVE OVERVIEW OF THE NUMBER OF POPULATION IN 1948, 1953, 1961, 1971, 1981, 1991, 2002 AND 2011" (pdf). stat.gov.rs. Statistical Office of Serbia. נבדק ב-16 בדצמבר 2021. {{cite web}}: (עזרה) ערך זה הוא קצרמר בנושא יישובים ובנושא סרביה. אתם מוזמנים לתרום לוויקיפדיה ולהרחיב אותו.